
HOGSKOLEN
I NARVIK




MØTEBOK 

HØGSKOLESTYRET
Telefonmøte 1/2002 – 15. januar 2002

Til stede:
Edel Storelvmo



Arnold Hansen

Torunn Hamran 

Liv Fiksdal



Roar Andreassen 

Morten Wirkola 

Fra administrasjonen:

Økonomi- og personalsjef Eirin Fjeld Melund

Forfall:
Geir Waage

Direktør Olav Soleng  



Observatører:


Medlem av studentstyret Pål Gunnar Conradi Olsen

Prorektor Per Åge Ljunggren

SAK
85/01
STRATEGISK PLAN -
sluttføring

Det vises til styrevedtak i sak 85/01 fra 13.12.2001 hvor det ble vedtatt et telefonstyremøte for å sluttbehandle strategisk plan.

Redaksjonskomiteén har lagt frem vedlagte forslag til strategisk plan.

Enstemmig vedtak:

Framlagte strategiske plan for 2002 – 2006  med gitte endringer vedtas 

Møtets varighet:
Tirsdag 15. januar 2002 fra kl 13.00 – 15.00

Neste styremøte:
Fellesmøte med Høgskolen i Harstad. Samling på Grand Hotell i Narvik onsdag 13.2.2002 kl 18.00 og fellesmøte torsdag 14. februar 2002 fra kl. 09.00 på HiN. Etter fellesmøtet blir det egne styremøter for hver av høgskolestyrene 

Eirin Fjeld Melund

økonomi- og personalsjef

STRATEGISK PLAN 2002 - 2006

1
Visjon

Høgskolen i Narvik (HiN) skal bidra til å sikre rekrutteringen av godt kvalifisert personell i landsdelen og øke sin betydning for utviklingen av helsesektoren.

Høgskolen skal bli en av de fremste bidragsyterne til utviklingen av teknologibasert virksomhet i landsdelen.

Hovedmål

· HiN skal gi utdanning i teknologi og helsefag. Innen 2006 skal det fastsatte måltallet (2002) for uteksaminerte kandidater med bachelor- og mastergrad oppnås.

· HiN skal ha en faglig profil som sikrer rekrutteringen av godt kvalifisert personell til teknologibasert virksomhet i landsdelen og til helsesektoren. 

· HiN’s utdanninger skal ha god internasjonal kvalitet og være på høyde med det beste i landet.

· HiN skal i løpet av planperioden doble forsknings- og utviklingsvirksomheten (FoU-virksomheten). Økningen skal primært skje innenfor fagområder av særlig relevans for nyskapning og videreutvikling av næringsvirksomhet i landsdelen.

Hovedstrategier

· Den faglige profilen for utdanning og FoU skal kontinuerlig utvikles i samarbeid med samfunn og næringsliv.

· Studieprogrammer og rekrutteringsmetoder skal gjennomgås årlig med sikte på å oppfylle måltall for opptak, studenttall og uteksaminerte kandidater samt sikre en god studieprogresjon.

· FoU-virksomheten skal målrettes og konsentreres om prosjekter som kan bidra sterkt til nyskapning i landsdelens næringsliv såvel som til styrking av de ansattes vitenskapelige kompetanse. 

Høgskolens faglige profil

Mål

HiN skal gjennom organisering i instituttene:

· Bygg- drifts- og konstruksjonsteknologi 

· Data- elektro- og romteknologi 

· Helse- og sykepleievitenskap 

· Anvendte vitenskaper 

drive utdanning og FoU som skal ha særlig relevans for følgende områder: Teknologi for marine næringer, romteknologi, bygg- og anlegg i landsdelen, energivirksomhet og IKT i landsdelen, helsefag og grensesnittet helsefag /teknologi i landsdelen.

Strategier

· Kontinuerlig utvikle den faglige profilen for utdanning og FoU i samarbeid med samfunn og næringsliv.

· Legge vekt på å utnytte mulighetene som ligger i samarbeid mellom instituttene.

· Gjøre avveininger mellom faglig bredde og fordypning, der det legges vekt på næringsliv og andre virksomheter i landsdelen, og på prioriterte ​områder for FoU.

3
Primærvirksomheten

Utdanningstilbud

Mål

HiN skal ha utdanningstilbud på følgende nivåer og områder:

· Teknologisk utdanning til bachelor- og mastergrad, tilsvarende høgskoleingeniør og sivilingeniør.

· Helsefaglig utdanning til bachelorgrad, tilsvarende offentlig godkjent sykepleier, samt utvikle utdanning på masternivå.

· Yrkesfaglærerutdanning i teknologiske fag til bachelorgrad.

· Doktorgradsutdanning i samarbeid med NTNU, UiT, UiLu
.

· Etter- og videreutdanningstilbud innenfor høgskolens faglige profil.

· Utdanningstilbud som øker tilgangen på kvalifiserte studenter til de teknologiske studiene (forkurs for ingeniørutdanning mm).

· Det skal vurderes en 2-årig kandidatutdanning innen datateknikk og andre teknologiske fag.

Antall studieretninger og spesialiseringer skal tilpasses høgskolens økonomiske ressurser.

Strategier

· Gjennomgå studieretninger og spesialiseringer og tilpasse dem til målsettingen. Valgfagtilbudet skal fordeles mellom instituttene ut fra studenttilgang og høgskolens strategiske satsinger.

· Vurdere og beskrive de enkelte utdanningenes faglige profil og om nødvendig, frigjøre dem fra tradisjonelle studieretningsbetegnelser.

· Utarbeide gode modeller for budsjettfordeling mellom instituttene.

· Tilpasse utdanningstilbudet slik at det kan settes av ressurser til FoU, og gis rom for strategiske satsinger og endringer.

· Styrke rekrutteringen av eget personell gjennom doktorgradsutdanningen

Fagtilbud

Mål

Tilby studier som gjør HiN konkurransedyktig nasjonalt og internasjonalt og utvikle studietilbud innenfor teknologiområder med særlig relevans for næringsvirksomhet i landsdelen
Strategier

· Vurdere kontinuerlig markedsbehovet og –muligheter innenfor høgere utdanning og oppdatere studietilbud i henhold til vurderingene.

· Utvikle tydelige og rasjonelle studieløp med krav til faglig kvalitet og progresjon.

· Vurdere spesialiseringer for fiskeri- og havbruksteknologi innenfor HiN’s faglige profil.
Utdanningenes faglige nivå

Mål

HiN’s utdanninger skal holde internasjonalt nivå og være på høyde med det beste i landet. Undervisningen skal ha høyt faglig og pedagogisk nivå og være basert på det fremste innen FoU og erfaringskunnskap.

Strategier

· Kompetanseutviklingen av faglig personell skal være målrettet og FoU-basert. Dessuten skal det legges vekt på pedagogiske kvalifikasjoner.

· Nyrekruttering av vitenskapelig personell skal være målrettet, og det skal legges vekt på å øke antallet professorer.

· Øke samarbeidet med andre utdanningsinstitusjoner både nasjonalt og internasjonalt, og ta i bruk internasjonale student- og lærerutvekslingsprogrammer.

· Konsentrere spesialiseringene og rette dem inn mot høgskolens hovedmål.

Studentmåltall og gjennomføringsgrad






Mål

HiN skal øke studentrekrutteringen og gjennomføringsgraden slik at fastsatt måltall (2002) for uteksaminerte kandidater oppnås innen 2006.

Strategier

· Gjennomgå studieprogrammene og rekrutteringsmetodene årlig.
· Omfordele ressurser slik at førsteårsstudentene sikres en god start på utdanningen.

· Legge mer vekt på problem- og prosjektbasert undervisning, særlig gjennom økt bruk av laboratorier og IKT i undervisningen.

· Klargjøre kravene til den enkelte studentens faglige progresjon.

· Vurdere kandidatutdanning innen teknologiske fag for å øke rekrutteringen av studenter til høgskolens teknologiske studier og tilpasse fordypningsgraden til studentenes forutsetninger og interesser.
· Samordne studietilbudene mellom bachelor- og masterstudiene slik at flere studenter fullfører studiet på masternivå.

Studentvelferd





Mål

Høgskolen i Narvik skal arbeide kontinuerlig for å utvikle Narvik som et attraktivt studiested.

Strategier 

· Legge vekt på studentenes oppfatning av servicenivået og studiekvaliteten 

· Videreutvikle samarbeidet med Studentsamskipnaden i Narvik og Narvik kommune for å bedre studentvelferden og tilby et godt studiemiljø.

· Samarbeide nært med studentorganisasjonene, og legge forholdene til rette for at studenter kan delta aktivt i det faglige og politiske miljøet.

Etter- og videreutdanning 

Mål

HiN skal utvikle og opprettholde aktuelle etter- og videreutdanningstilbud (EVU) som bidrar til å styrke konkurranseevnen til landsdelens næringsliv og bedre helsetilbudet i landsdelen.

Strategier

· Vurdere behovet for EVU  og på denne basis vurdere eksisterende EVU-tilbud med hensyn til relevans for bedrifter og andre virksomheter som høgskolen kan nå i nærmiljøet eller gjennom kommunikasjonsteknologi.

· Samarbeide med offentlige og private virksomheter om utvikling av tilpassede tilbud og fleksible løsninger.

· Innpasse etablerte EVU-tilbud til gradsystemet der dette er formålstjenlig og gjennomførbart.

Forskning og utvikling 



Mål

· HiN skal bygge opp FoU av god nasjonal eller internasjonal standard innenfor følgende prioriterte områder: Teknologi i kaldt klima, inhomogene materialer/​lettvektskonstruksjoner, virtuell produksjon og visualisering, elektromekaniske systemer.

· Med basis i kompetanse innen disse områdene skal HiN utvikle bedriftsrettet FoU-aktivitet rettet mot teknologi for marine næringer, romteknologi, bygg- og anlegg i landsdelen, energi- og oljevirksomhet i landsdelen, grensesnittet helsefag og teknologi i landsdelen.

Strategier

· Etablere kontakter og utveksling av forskere med andre relevante nasjonale og internasjonale FoU-miljø.

· Søke finansiering fra Norges Forskningsråd til strategiske programmer. Øke samarbeidet med NTNU, UiT og UiLu og andre relevante institusjoner om strategisk FoU.

· Rette markedsføringen av bedriftsrettet FoU-basert oppdragsvirksomhet mot fiskeri- og havbrukssektoren, energi- og oljesektoren, romteknologi- og IKT-sektoren samt disse sektorenes egne FoU-ordninger.

· Knytte resultatkrav til tildelingen av intern FoU-tid samt etablere ryddige og rettferdige forhold ved eksternt finansiert FoU-virksomhet.

· Majoriteten av doktorgradsarbeidene skal være innen prioriterte områder for FoU.

· De prioriterte FoU-områdene skal over tid dokumentere anvendelse i forhold til HiN’s hovedmål eller oppnå internasjonal standard.

Samarbeid/nettverksbygging og omgivelser

HiN i Norgesnettet

Mål

· HiN skal i Norgesnettet ivareta den tildelte knutepunktfunksjonen innenfor ”Teknologi i kaldt klima”. 

· HiN skal ha viktige oppgaver innen den samlede regionale dekningen av studietilbud i Norgesnettet og skal arbeide for å dekke flere nasjonale oppgaver innenfor våre sentrale arbeidsområder.

Strategier

· Økt FoU og kompetanseoppbygging innen vår knutepunktfunksjon.

· Opprettelse av fagtilbud innen tildelt knutepunktfunksjon.

· Utvikle samarbeidet med Andøya Rakettskytefelt.

Internasjonalisering

Mål

· Øke FoU-samarbeidet med internasjonalt anerkjente institusjoner.

· Øke deltakelsen i internasjonale programmer.

· Øke antallet publikasjoner i internasjonale tidsskrifter.

· Delta aktivt i Barentssamarbeidet.

· Øke inntaket av kinesiske studenter til 30 pr. år.

· Gi godt kvalifiserte studenter mulighet til utenlandsopphold som del av sitt studium.

Strategier:

· Søke finansiering av FoU-virksomheten gjennom midler fra Norges Forskningsråd og EU-programmer.

· Stimulere ansatte til deltakelse i internasjonalt FoU-samarbeide.

· Tilby studieopphold i utlandet på alle studieretningene og søke finansiering gjennom utvekslingsprogrammene.

Samarbeid med næringsliv og offentlig virksomhet

Mål

Høgskolens virksomhet skal bidra til å styrke næringsutviklingen og det offentlige tjenestetilbudet i regionen.

Strategier

· Gjøre FoU-virksomheten kjent i landsdelen.

· Øke antallet næringslivsrelaterte prosjekt- og hovedoppgaver. Alle tilbud skal være tilgjengelige via Internett.

· Tilby etter- og videreutdanningskurs lokalt og som nettbaserte kurs i regi av     nettverksuniversitetet.

· Oppmuntre ansatte til deltakelse i konferanser og til populærvitenskapelig publisering.

· Alle dokumenterte FoU-resultater skal være lett tilgjengelig via Internett.

· Etablere og videreutvikle samarbeid med andre høgskoler og institusjoner i regionen

· Benytte Seksjon for ekstern virksomhet for å øke antall samarbeidsprosjekter med offentlige og private aktører. Arbeide spesielt for å øke innslaget av FoU-baserte prosjekter.

· Videreutvikle deltagelse i programmer som for eksempel SMB-kompetanse og SMB-høgskole.

� Norges Teknisk Naturvitenskapelige Universitet, Universitetet i Tromsø, Universitetet i Luleå

